
    23. september 2026


Referat af Brancheudvalgsmøde for Engros- og Detailhandel

Dato: Tirsdag den 25. august 2026 kl. 10.00-12.00
Sted: Grønlands Erhverv, stuemødelokalet, Nuuk
Deltagere
Bestyrelsesmedlemmer fra Brancheudvalget for Engros- og Detailhandel.
1. Godkendelse af dagsorden
Beslutning
Per Steen og Thomas havde meldt afbud.
Dagsordenen blev godkendt uden bemærkninger.

2. Status på butikstyveri
Orientering
Der har været afholdt møde med politidirektøren om udviklingen i butikstyverier. Det blev drøftet, at mange butikstyverier fortsat ikke anmeldes til politiet, selv om problemet er voksende. Branchen bør derfor opfordres til konsekvent at anmelde alle tyverier.
Lars oplyste, at Stark ikke oplever et stort omfang af butikstyverier, men understregede, at det er vigtigt at sikre personalet, så situationerne ikke får konsekvenser for medarbejderne.
Anne Mette oplyste, at det på et bestyrelsesmøde blev fremhævet, at butikstyverierne i stigende grad er organiserede, og at der samtidig ses mere hærværk.
Der blev desuden peget på, at der forekommer bestillingskriminalitet, hvor personer får andre til at stjæle varer som eksempelvis oksemørbrad, værktøj eller lignende varer, som på forhånd er afsat til en køber.
Beslutning
· GE udarbejder en vejledning/procedure for anmeldelse af butikstyverier til politiet.
· Proceduren udsendes til branchen.
· Emnet genoptages på næste møde.

3. Status på alkoholproblematikken
Diskussion
Der er behov for, at GE bidrager til arbejdet med implementering af MitID som aldersvalideringsløsning.
Brugsen og Pisiffik har allerede indført en aldersgrænse på 16 år for køb af energidrikke. Begge virksomheder arbejder aktivt med uddannelse af medarbejdere i alkoholpolitik og har justeret åbningstiderne som led i indsatsen.
Udvalget drøftede behovet for en landsdækkende identifikationsløsning. Der var bred opbakning til arbejdet med et fælles aldersvalideringssystem (ALT-ID) og til, at aldersvalidering understøttes gennem lovgivning.
Der var samtidig enighed om, at der bør indføres lovgivning om aldersgrænser for energidrikke.
Hotel- og restaurationsbranchen skal inddrages i arbejdet med ALT-ID, hvorefter der skal tages kontakt til Digitaliseringsstyrelsen med henblik på at opnå opbakning til initiativet.
Bilag: Oplæg om ansvarligt salg.

4. Aldersgrænse for energidrikke
Orientering
Punktet blev behandlet under punkt 3.

5. Orientering fra medlemmerne
Orientering
Anne Mette oplyste, at Inua Care aktuelt har et lavt aktivitetsniveau på grund af personlige forhold.
Lars orienterede om, at der fortsat er aktivitet i byggebranchen, og at udviklingen i USA har bidraget til øget aktivitet inden for blandt andet forsvars- og politiområdet. Der afventes fortsat større aktivitet inden for hotelbyggeri.
Han fremhævede også, at udvidelsen af havnen er kommet godt i gang, og at det er positivt, at projekterne har lokal forankring.
Stark oplever fortsat udfordringer med rekruttering, da der ikke findes egentlige byggemarkedsuddannelser. Virksomheden står derfor selv for en betydelig del af medarbejdernes uddannelse og efteruddannelse.
Detailhandlen oplever fortsat høj aktivitet som følge af turismen, selv om antallet af krydstogtskibe er faldet en smule.
Udviklingen skaber mere aktivitet i skuldersæsonerne. Samtidig er branchen udfordret af prisstigninger, og olietillægget har i perioder været oppe på 21 %.
I Brugsen er der omkring 600 medarbejdere, men virksomheden mangler fortsat cirka 70 medarbejdere. Manglen på arbejdskraft begrænser mulighederne for yderligere vækst.
Brugsen køber ekstern bistand til håndtering af sager vedrørende SIRI.

6. Orientering fra sekretariatet
Orientering
Karsten Lyberth-Klausen orienterede om personalesituationen i Grønlands Erhverv. Sekretariatet er nu fuldt bemandet, hvilket ikke har været tilfældet i flere år.
Endvidere gav Karsten Lyberth-Klausen en kort orientering om EM 2026 og de væsentligste punkter på dagsordenen.

7. Kommunikation
Beslutning
Der skal arbejdes med både intern og ekstern kommunikation om følgende:
· Brancheudvalget for Hotel- og Restaurationsområdet kontaktes vedrørende ALT-ID.
· Proceduren for anmeldelse af butikstyverier skal beskrives og kommunikeres bredt til branchen.
· Der skal kommunikeres om sekretariatets nye personalesituation og om fordelingen af ansvar for de enkelte brancheudvalg.
· Dansk Aal skal orienteres om, at informationen skal offentliggøres.

8. Eventuelt
Diskussion
Lars rejste spørgsmålet om brancheudvalgets fremtidige fokus og foreslog, at der trækkes en streg i sandet, og at der opstilles nye mål for udvalgets arbejde.
Der var enighed om, at der skal udarbejdes nye indsatsområder for brancheudvalget. Punktet sættes på dagsordenen til næste møde.
Der blev desuden rejst kritik af Departementet for Arbejdsmarked vedrørende administrationen af krav om normale løn- og ansættelsesvilkår i forbindelse med godkendelse af rekruttering af udenlandsk arbejdskraft. Problematikken gør sig også gældende ved genansøgninger og bør følges nærmere.

Med venlig hilsen

